**ΑΝΑΚΟΙΝΩΣΗ**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Μπιενάλε Αποφοίτων των Σχολών Καλών Τεχνών**

**Διάρκεια υποβολής έργων: από 30 Μάϊου έως 10 Ιουνίου 2023**

Τα Τμήματα Εικαστικών Τεχνών των Σχολών Καλών Τεχνών Ελλάδας (ΑΣΚΤ, ΑΠΘ, Ιωαννίνων, Πανεπιστημίου Δυτικής Μακεδονίας) προσκαλούν τους απόφοιτους των ακαδημαϊκών ετών 2019-2020, 2020-2021, 2021-2022, 2022-2023 να εκδηλώσουν ενδιαφέρον για τη συμμετοχή τους στη **Μπιενάλε των Αποφοίτων των Σχολών Καλών Τεχνών της Ελλάδας.**

Η Μπιενάλε διοργανώνεται σε συνεργασία με τη Δημοτική Πινακοθήκη Λάρισας – Μουσείο Γ.Ι. Κατσίγρα, όπου και θα φιλοξενηθεί η Έκθεση των επιλεγέντων έργων.

**Η έναρξη της Έκθεσης ορίζεται την 21η Σεπτεμβρίου 2023.**

Τα έργα αφορούν σε κάθε μορφής καλλιτεχνικής έκφρασης, δεν πρέπει να υπερβαίνουν τα 2Χ2 μέτρα για επιτοίχια και 1,50Χ1,50Χ3 μέτρα ύψος για εγκαταστάσεις και γλυπτά.

Οι συμμετέχοντες απαιτείται να παραδώσουν τα έργα τους έτοιμα προς έκθεση (ανάρτηση, κορνίζα, κτλ). Η μεταφορά και η τοποθέτηση στον χώρο θα γίνει από την αντίστοιχη ομάδα επιμέλειας της έκθεσης της κάθε Σχολής.

Έργα με ιδιαιτερότητες στο στήσιμο και την παρουσίαση πρέπει να συνοδεύονται από λεπτομερείς οδηγίες και σχεδιαγράμματα. Εάν κριθεί απαραίτητη η παρουσία του συμμετέχοντα, πρέπει να είναι στη διάθεση της επιμελητικής ομάδας.

Κάθε απόφοιτη/ος που επιθυμεί να συμμετάσχει στην Μπιενάλε θα ανεβάσει στον σύνδεσμο: <https://drive.google.com/drive/folders/1dMZx74aOzLuHeVdCzUMgvRyqN5luPjrz?usp=sharing>

**φάκελο με το ονοματεπώνυμο** που θα περιλαμβάνει τα παρακάτω στοιχεία:

1. **Ψηφιακή εικόνα του προτεινόμενου έργου σε υψηλή ανάλυση, αρχείο jpg 300 dpi ( έτοιμο για εκτύπωση καταλόγου)**
2. **Περιγραφή του έργου (διαστάσεις, υλικό, χρονολογία)**
3. **Σύντομο Βιογραφικό**
4. **Κείμενο υποστήριξης του έργου (προαιρετικό)**
5. **Έγγραφο word που θα περιλαμβάνει (**Όνομα συμμετέχοντος/ουσας, email, Τηλέφωνο επικοινωνίας, κινητό και σταθερό, ημερομηνία αποφοίτησης**)**

Τα υποβληθέντα έργα θα αξιολογηθούν από μέλη του διδακτικού προσωπικού της κάθε Σχολής, ώστε να καταρτιστεί ο κατάλογος των συμμετεχόντων/ουσών αποφοίτων.

Ο αριθμός των συμμετεχόντων/ουσών για κάθε σχολή δεν μπορεί να υπερβαίνει τα δεκαπέντε (15) άτομα.

Τα έργα που θα επιλεγούν για την Έκθεση θα κριθούν από ειδική επιτροπή, η οποία θα απονείμει **τρία (3) βραβεία** και **τρεις (3) επαίνους** με χρηματικό αντίκρισμα και εν συνεχεία θα ενταχθούν στη συλλογή της Πινακοθήκης.